
Portffolio Adfyfriol 

Cyflwyniad

Cyn i’r Cwricwlwm i Gymru 2020 gael ei gyflwyno roedd yna dystiolaeth, trwy ganlyniadau arolygon PISA (Programme for International Student Assessment), yn ogystal ag adroddiadau Estyn i ddangos nad oedd lefelau plant yng Nghymru mor uchel a dylen nhw fod (Donaldson, 2020). Dywed (Schleicher, 2014) bod canlyniadau siomedig PISA yn 2009 wedi sbarduno'r angen am newid. Cafwyd y Cwricwlwm i Gymru bresennol, felly, eu cyhoeddi yn Ionawr 2020 er mwyn helpu ysgolion aneli at gyflawni disgyblion sydd yn datblygu tuag at y pedwar diben. Mae pob ysgol yn creu cwricwlwm eu hunain yn seiliedig ar y cwricwlwm i Gymru.  Dylai nod terfynol cwricwlwm pob ysgol fod yn seiliedig ar y pedwar diben, sef cefnogi’r disgyblion i fod yn;
· ddysgwyr uchelgeisiol, galluog sy'n barod i ddysgu gydol eu bywydau
· gyfranwyr mentrus, creadigol sy’n barod i chwarae rhan lawn mewn bywyd a gwaith
· ddinasyddion egwyddorol, gwybodus yng Nghymru a’r byd
· unigolion iach, hyderus sy'n barod i fyw bywyd cyflawn fel aelodau gwerthfawr o gymdeithas
(Llywodraeth Cymru, 2020)

Yn ddogfen ‘Dyfodol Llwyddiannus’ gan Graham Donaldson gwelir y 12 egwyddor bedagogaidd sydd yn cael eu defnyddio gan addysgwyr fel canllaw i ddylunio ac i gyflwyno’r cwricwlwm i anelu tuag at y pedwar diben yma. Mae (Donaldson, 2020) yn diffinio addysgeg fel dewisiad o ddulliau dosbarth sydd yn anelu at daro dibenion y cwricwlwm ac anghenion y dysgwyr.  Yn yr aseiniad yma canolbwyntiais ar dri o’r egwyddorion yma yn fanwl.

Mae’n hefyd werth nodi bod y cwricwlwm nawr yn defnyddio camau cynnydd yn lle cynllunio ar gyfer oedrannau penodol. Mae pob plentyn yn dysgu ar gyflymder gwahanol ac felly ni ddylid pinbwyntio beth dyle pob plenty yn gallu gwneud yn seiliedig ar eu hoedran. Yn y cyfnod sylfaen mae rhan fwyaf o blant ar gam gynnydd 1 neu 2 ond maen bosib y bydd rhai unigolion wedi symud lan i gam gynnydd 3. Yn ogystal, mae’n bosib y bydd rhai disgyblion hyn dal i fod ar gam gynnydd 1 neu 2. Dydy plentyn ddim yn symud lan cam gynnydd tan y maen nhw yn barod.

I ddechrau ymchwiliais i fewn i’r egwyddor;

Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol. (Donaldson, 2020)

Dywed (Donaldson, 2020) bod angen amrywiaeth o ddulliau addysgu a dysgu sydd yn adlewyrchu dibenion y cwricwlwm. Pan glywir ‘addysgu uniongyrchol’ efallai y byddwch yn meddwl am gyfarwyddyd dosbarth cyfan, ond yn ôl (Hattie, 2009) fel y gwelir yn ‘Dyfodol Llwyddiannus’ mae addysgu uniongyrchol yw lle mae’r athro/athrawes yn penderfynu ar y bwriadau dysgu a’r meini prawf llwyddiant, wrth wneud yn dryloyw i’r disgyblion, yn modelu, yn sicrhau bod y disgyblion yn deall trwy wirio dealltwriaeth, ac ail-ddweud beth maent wedi dysgu wrth ddod i gaead. Felly, mae angen i’r athro chwarae rôl weithredol trwy scafyldio yn y dysgu. Rhan bwysig o’r scafyldio yma yw creu cyd-destun lle mae dysgwyr yn dangos y gallu i ddysgu yn annibynnol. Roedd Vygotsky (1896-1934) wedi creu ‘Y Parth Datblygiad Nesaf’, sef yr enw I disgrifio y bwlch rhwng beth mae plentyn barod yn gallu gwneud yn annibynnol, heb unrhyw gymorth a beth mae’r plentyn yn gallu gwneud gyda cymorth oedolyn neu plenty mwy galluog  (APADGOS, 2008b). 

Un o brif ffyrdd dysgu sydd yn cael ei defnyddio yn y dysgu Sylfaen yw chwarae annibynnol gan fod “chwarae a dysgu yw prif gyfrwng dysgu plant” (Siencyn et al., 2010. 45). Er nad yw’n “cysyniad newydd mo’r cynnig mai trwy chwarae y bydd plant ifanc yn dysgu” (Siencyn et al., 2010. 27) gan oedd Piaget a Vygotsky yn credu bod chwarae yn rhoi cyfleoedd I blant I ddysgu mwy am y byd, tray yn derbyn syniadau Newydd ac annog defnyddio eu dychymyg., mae fwy o bwyslais nawr i adael y plant i chwarae â mwy o ryddid. Er mae chwarae o hyd wedi digwydd yn y dysgu Sylfaen, nawr, mae rhan fwyaf o’r dysgu yn digwydd trwy chwarae pwrpasol. Mae gan y plant mwy o ryddid wrth ddewis beth maen nhw am chwarae, sydd yn gadael iddyn nhw ddefnyddio eu dychymyg a hefyd i “chwarae gyda syniadau, arbrofi, cymryd risgiau, datrys problemau a gwneud penderfyniadau” (APADGOS, 2008a. 4) dros ei hun. Trwy chwarae yn annibynnol mae’r plentyn yn cael cyfleoedd i wneud camsyniadau a dod yn ymwybodol bod yn iawn i wneud camsyniadau a magu hyder i’w ceisio eu datrys (Siencyn et al., 2010). Dywed (Siencyn et al., 2010) y mae rôl yr oedolyn, felly'r athro yn y sefyllfa yma, yw annog creadigrwydd plentyn. Gall oedolion achosi niwed wrth ddysgu plant rhwng yr oedran tri i bedwar gan fod dyma yw’r oedran lle maen nhw yn dysgu i beidio dyfalu a dyfeisio atebion pan fydd eu hymdrechion yn cael eu gwrthod (Fisher, 1990).

Fel y wedir bod plant yn dysgu yn wahanol, mae hyn yn mynd am sut maent nhw yn chwarae hefyd. Wrth arsylwi dosbarth a wahanol plant gwelir bod rhai plant yn chwarae ar ben eu hun, tra bydd eraill am cael cwmni wrth chwarae. I blant mae’r dysgu Sylfaen yw’r adeg lle mae nhw yn dechrau dod yn ymwybodol o empathi, yn ogystal â dechrau deall pwysicrwydd rhannu a cymryd tro. Wrth arsylwi yn fy ysgol lleoliad, gwelais bod yn cam cynnydd un mae dal cwympo mas yn digwydd tray n chwarae oherwydd diffyg rhannu a plant yn methu deal teimladau eu gyfeillion. 

Er bod chwarae yn rhan hanfodol yn y dysgu Sylfaen welir bod dysgu fel dosbarth cyfan dal yn digwydd yn gyson. Yn fy ysgol lleoliad mae’r dosbarth yn cael amser carped bron pob dydd lle mae’r athro yn arwain dysgu'r dosbarth cyfan ar un adeg, fel arfer yn yr amser hwn mae stori yn cael eu cyflwyno a thrafod neu y maen nhw yn dysgu neu’n ymarfer cân neu ddarn llafar ar y cyd. Trwy ddysgu fel dosbarth cyfan mae pob plentyn yn cael yr un mewnbwn.

Yr ail egwyddor ymwchwiliais i fewn I oedd; 

Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb. (Donaldson, 2020)

Mae rhaid i athrawon gosod tasgau a dewis adnoddau y bydd yn adeiladu ar wybodaeth flaenorol. Mae pob plentyn yn dechrau ysgol mewn man wahanol, gyda gwahanol ddiddordebau a phrofiadau, ac felly, fe fydden nhw yn dysgu mewn ffyrdd gwahanol. Mae’r damcaniaethwr John Locke yn credu bod pob plentyn yn cael eu geni heb unrhyw alli ac y maen nhw yn datblygu trwy brofiadau ac o’u hymwneud a’r byd, sef eu synhwyrau (Siencyn, 2008). Ni fydd un ffordd o ddysgu, felly, yn siwtio pob plentyn (Donaldson, 2020) ac mae’n bwysig i sicrhau bod y dysgu yn ystyrlon iddyn nhw ac yn annog nhw i moen dysgu (APADGOS, 2008b). “Bydd cynnwys plant mewn gwaith cynllunio a gwneud penderfyniadau yn gwella’r profiadau dysgu iddyn nhw” (APADGOS, 2008b, 16). 

Mae adnoddau yn cael ei dewis a dethol gan athrawon sydd yn adeiladu ar wybodaeth flaenorol. Dyle fod amryw o adnoddau ar gael i’r plant sydd yn annog dysgu parhaus (Taylor et al, 2015). Dylid fod adnoddau pwrpasol wedi cael eu gosod allan, neu mewn man hygyrch ar gyfer y disgyblion i fynd ati pryd bynnag y bydden nhw angen. Yn fy ysgol lleoliad mae’r plant yn ymwybodol o le mae gwahanol adnoddau yn cael eu cadw. Nid oes ardaloedd yn y dosbarth sydd yn cael eu defnyddio yn benodol ar gyfer un beth, er enghraifft, does dim ardal sydd yn cael eu labeli fel ‘Yr ardal Mathemateg’ yn lle mae adnoddau mathemateg wedi cael eu gosod o gwmpas y dosbarth ac mae’r plentyn gwybod i le dylen nhw fynd ar gyfer beth y maen nhw am gael. Dywed (Wood ac Attfield, 1996. 158) “cred rhai addysgwyr bod labelu ardaloedd yn ardaloedd mathemateg neu dechnoleg a chynnig adnoddau perthnasol yn dibrisio chwarae ar unwaith” sydd yn gallu bod yn esboniad o pam y mae dosbarth fy lleoliad wedi cael eu gosod allan yn y ffyrdd y mae e.

Mae gan y plant rhyddhad i benderfynu ba ardal y maen nhw am fynd. Ym mhob ardal mae gwahanol adnoddau wedi cael ei osod allan ar gyfer y plant. Er bod gan y plant y rhyddhad i ddefnyddio eu dychymyg ac i fod yn greadigol, mae’r adnoddau wedi cael ei dewis yn bwrpasol, fel arfer mae’r adnoddau yma yn ymwneud a’r thema ac yn adeiladu oddi ar wybodaeth y maen nhw wedi dysgu yn flaenorol. Er Enghraifft os mae thema’r tymor i wneud a’r tu allan maen bosib y maen nhw wedi dysgu am stori i wneud a’r goedwig. Gall yr athro llenwi twba twff gydag adnoddau i wneud a’r goedwig a beth oedd y plant wedi dod o hyd i yn y stori. Gan nad oes set o gyfarwyddiadau penodol ar gael i’r plant yn dweud wrthyn nhw beth y maen nhw fod i chwarae, mae dal ganddyn nhw'r rhyddid i ddefnyddio eu dychymyg wrth adeiladu oddi ar wybodaeth flaenorol hebddyn nhw sylweddoli. Dywed (Bruce, 2006) mae’r defnydd o dempledi, fel dalennau lliwio yn amharu â chreadigrwydd plentyn ac i’w weld fel ‘cynhyrchiant lefel isel’. Yn lle dylid plant cael y cyfle a’r adnoddau i greu a chynhyrchu syniadau y maent wedi meddwl am ei hun.

Mae yna bwyslais enfawr ar lais y disgybl, lle mae’r disgyblion yn arwain dysgu eu hunain. Os mae plentyn y dosbarth yn dangos diddordeb mawr mewn rhywbeth, dylid yr athro/athrawes dosbarth dod a hwn i mewn i’r dysgu i ennill diddordeb. Dywed (APADGOS, 2008b) y bydd plant yn canolbwyntio’n fwy os mae ganddyn nhw ddiddordeb yn y gweithgaredd. Yn fy ysgol lleoliad roedd yna nifer o ddisgyblion oedd yn dangos diddordeb mawr yn ddinosoriaid. Roedd yr athro, felly, wedi dod a dinosoriaid i mewn i’r dysgu, trwy ddarparu teganau i’r plant chwarae gyda. Heb sylweddoli roedd y plant yn adeiladu ar wybodaeth flaenorol gan fod nhw yn gallu adnabod faint o goesau oedd gan y wahanol ddinosoriaid, sydd yn bwydo yn nol at rifau oedden nhw barod wedi ei ddysgu mae hwn yn bwydo yn nol at y fframwaith llythrennedd a rhifedd sydd yn dweud y dylai plant cam gynnydd 1 fod yn “gallu gwneud cysylltiadau fel y gellir trosglwyddo cysyniadau mathemategol sylfaenol yn ystod gweithgareddau chwarae ac ystafell ddosbarth” (Llywodraeth Cymru, 2019), mae hyn yn bwydo ymlaen i’r edgwyddor olaf wnes i ymchwilio i fewn i, sef;

Mae addysgu a dysgu da yn ymestyn oddi mewn ac ar draws Meysydd Dysgu a Phrofiad. (Donaldson, 2020)

Yn ysgolion uwchradd mae dysgu yn cael ei chyflawni trwy bynciau unigol. Yn y dysgu Sylfaen, fodd bynnag, ni ddylid y meysydd dysgu a phrofiad cael i’w weld fel pynciau neu endidau unigol. Yn lle, dylid cael eu defnyddio i “hyrwyddo cysylltiadau ac undod o fewn a rhwng y Meysydd Dysgu a Phrofiad” (Donaldson, 2020). Dywed (APADGOS, 2008b) bod pob agwedd wedi cydgysylltu ar gyfer plant ifanc ac nid ydyn nhw yn rhannu eu dysgu a’u dealltwriaeth i’r meysydd ar wahân. Mae’n bosib bod wrth i blentyn cymryd rhan mewn un gweithgaredd y bod nhw yn bwrw sgil o fwy nag un maes dysgu. Gelwir hyn yn dysgu trawsgwricwlaidd. O fewn y cwricwlwm I Gymru mae’r dysgu Sylfaen yn cynnwys saith Maes Dysgu a Phrofiad, rhain yw 'R Celfyddau Mynegiannol, Iechyd a Lles, Y Dyniaethau, Ieithoedd, Llythrennedd a Chyfathrebu, Mathemateg a Rhifedd a Gwyddoniaeth a Thechnoleg. Nid ydy un maes dysgu yn fwy pwysig nag maes dysgu arall ac felly y bydd angen i’r athro “cynllunio a pharatoi adnoddau ar gyfer amrywiaeth o gyfleoedd dysgu a gweithgareddau” sy’n cwmpasu pob un o’r saith Maes Dysgu (APADGOS, 2008b, 13). O fewn y cwricwlwm mae llythrennedd, rhifedd a chymhwysedd digidol yn sgiliau trawsgwricwlaidd gorfodol ac mae yna gyfrifoldeb ar yr addysgwyr i sicrhau datblygiad a chynnydd yn y sgiliau yma. Mae’r Fframwaith Llythrennedd a Rhifedd a’r Fframwaith Cymhwysedd Digidol ar gael i addysgwyr fel canllawiau fel y gallan nhw ddarparu cyfleoedd i “ddatblygu, ymestyn a chymhwyso’r” sgiliau hyn (Llywodraeth Cymru, 2019).

Wrth edrych ar yr egwyddor yma gellir ystyried teimladau plentyn. Un mae dysgu cwricwlwm i Gymru yw Iechyd a Lles. Mae iechyd meddwl ac iechyd y corff yn elfennau sylfaenol o fewn y maes dysgu yma. Fel y dwedir (APADGOS, 2008b) “mae teimladau plentyn yn effeithio ar ei awydd i ddysgu”, hynny yw os nad yw plentyn yn hapus neu’n iach maent yn gallu cael effaith ar eu dysgu. Felly, mae’r maes dysgu iechyd a lles yn ymestyn oddi yn y meysydd dysgu eraill, efallai heb i’r addysgwr sylweddoli.
Yn dilyn y maes dysgu iechyd a lles, gwelir bod pwyslais ar ddefnyddio’r awyr agored o fewn addysg yn y cwricwlwm i Gymru. Dywed (Llywodraeth Cymru, 2023) “mae angen oedolion sy’n galluogi’r dysgu ac sy’n deall ei bwysigrwydd a’i werth i ddysgwyr” gan fod bod yn y tu allan yn arwain tuag at “lefelau uchel o les, hyder ac ymgysylltu”.  Yn ogystal, mae plant yn chwilfrydedd gyda diddordeb naturiol yn y byd sydd o gwmpas (APADGOS, 2008b). Mae rhan fwyaf o blant yn mwynhau bod allan yn yr awyr agored yn archwilio ac ymchwilio, hyd yn oed yn dywydd gwlyb. Welir bod nifer o ysgolion, gan gynnwys fy ysgol lleoliad, yn annog plant i ddod a dillad glaw, fel welingtons a chotiau law, i gael eu cadw yn yr ysgol yn barod am y dyddiau glawog.

Gall defnyddio’r awyr agored ar draws yr holl feysydd dysgu. Un enghraifft yw cyn i’r plant dechrau ffurfio llythrennau a rhifau ar bapur (Maes Dysgu Ieithoedd, Llythrennedd a Chyfathrebu neu Faes Dysgu Mathemateg a Rhifedd), gall defnyddio sialc ar y concrit, neu dwr a brwsh paent ar welydd i ffurfio’r llythrennau a rhifau yma yn fawr (Maes Dysgu Iechyd a Lles). Fel yr ydyn y ymwybodol mae rhaid i blant datblygu sgiliau modur bras cyn iddyn nhw ddatblygu sgiliau modur manwl. Dywed (Rees a Gealy, 2013) bod yr “amgylchedd allanol yn cynnig cyfleodd i greu ar raddfa fawr”. Enghraifft arall, yw mynd a’r plant allan i’r ardd, y maen ffyrdd i ddysgu nhw am barchu’r amgylchedd (Maes Dysgu 'R Deunyddiau), gellir dysgu am sut mae gwahanol bethau naturiol yn tyfu (Maes Dysgu Gwyddoniaeth a Thechnoleg) tra bod yn yr awyr iach (Maes Dysgu Iechyd a Lles).  

I Gloi

Wrth astudio'r modwl yma rwyf wedi dod i ddysgu pwysigrwydd yr egwyddorion pedagogaidd o fewn addysg yng Nghymru. Fe fyddai yn gallu cymryd awgrymiadau o’r hyn rwyf wedi dysgu er mwyn ceisio sicrhau fy mod yn dysgu yn effeithiol, gan gymryd i ystyriaeth bod pob plentyn yn wahanol a bod rhaid cynllunio ar gyfer pob plentyn fel unigolyn. Er mwyn i mi allu addysgu’n dda mae rhaid i mi ddod i adnabod y plant yr wyf yn dysgu a dod yn ymwybodol o beth sydd yn gweithio i bob plentyn fel unigolion, a’i chynllunio fel bod y plant yng nghanol y dysgu. Yn ogystal, bydd iechyd a lles y plant ar flaenoriaeth fy nysgu gan fod hapusrwydd y plant wrth wraidd y cwricwlwm, a y mae plant hapus yn fwy awyddys i ddysgu. 

